
Narva Linnavalitsus võtab vastu protokollilise otsuse:

1. Taotleda Narva Linnavolikogult määruse „Eluasemekulude piirmäärade kehtestamine toimetulekutoetuse määramisel“ vastuvõtmist vastavalt lisatud Narva Linnavolikogu määruse eelnõule. 

2. Volitada linnaarsti, Narva Linna Sotsiaalabiameti tervise- ja sotsiaalosakond, Andrei Antonovit kandma ette eelnimetatud küsimus Narva Linnavolikogu istungil.

EELNÕU


                                             NARVA LINNAVOLIKOGU

                                                        MÄÄRUS




Eluasemekulude piirmäärade kehtestamine toimetulekutoetuse määramisel 

Määrus kehtestatakse kohaliku omavalitsuse korralduse seaduse § 22 lõike 1 punkti 37,  sotsiaalhoolekande seaduse § 131 lõike 2 ja § 133 lõike 6 alusel

§ 1. Reguleerimisala
(1) Määrusega kehtestatakse eluasemekulude piirmäärad toimetulekutoetuse määramisel                          Narva  linnas.
(2) Toimetulekutoetuse määramisel võetakse arvesse elamuseaduse § 7 lõike 1 punkti 2 alusel kehtestatud eluruumi sotsiaalselt põhjendatud norm ning jooksval kuul tasumisele kuuluvad eluaseme tegelikud kulud käesoleva määruse §-s 2 sätestatud piirmäärade ulatuses.

§ 2. Piirmäärad
Kehtestada piirmäärad alljärgnevas suuruses:
1) Üür kompenseeritakse normpinna ulatuses, võttes aluseks üürilepingu alusel kehtestatud tasu, kuid mitte üle 7,25 euro 1 m² kohta kuus.
2) Korterelamu haldamise kulu, sh remondiga seotud kulu kompenseeritakse normpinna ulatuses, võttes aluseks vastavad kehtestatud tariifid, kuid mitte üle 2 euro 1 m² kohta kuus.
3) Korterelamu renoveerimiseks võetud laenu tagasimakse kompenseeritakse normpinna ulatuses, võttes aluseks tegelikud kulud, kuid mitte üle 2 euro 1 m² kohta kuus.
4) Veevarustuse ja reovee ära juhtimise teenuste maksumus kompenseeritakse igakuiselt kuni                21 eurot perekonnaliikme kohta, iga järgneva pereliikme kohta kuni 11 eurot kuus. Kompenseerimisel võetakse arvesse ka abonenttasu ja vee jaotusteenuse maksumus.
5) Soojaveevarustuseks tarbitud soojusenergia (veesoojendus ja soe vesi) maksumus kompenseeritakse kuni 20 eurot, iga järgneva pereliikme kohta kuni 15 eurot kuus perekonnaliikme kohta kuus.
6) Kütteks tarbitud soojusenergia või kütuse maksumus kompenseeritakse kaugküttega,                   gaasi- ja/või elektriküttega eluruumides kuni 4,55 eurot 1 m² kohta kuus ja eluruumides kompenseeritakse soojusenergia maksumus kütteperioodil kuni 1,60 eurot 1 m² kohta kuus ja ahiküttega majades kompenseeritakse küttepuid kuni 1200 eurot pere/ ühe leibkonna kohta üks kord aastas.
7) Tarbitud elektrienergia maksumus kuni 50 eurot üheliikmelise pere kohta kuus ja 20 eurot              iga järgneva pereliikme kohta kuus. 
8) Tarbitud maagaasi maksumus kuni 60,00 eurot üheliikmelise pere ja kuni 20,00 eurot                         iga järgneva pereliikme kohta kuus. Balloongaasi maksumus üks kord kvartalis vastavalt esitatud arvele.
9) Maamaksukulud kuni 0,13 euro 1 m², mille arvestamise aluseks on kolmekordne elamualune pind üks kord aastas.
10) Hoonekindlustuse kulud, mis on arvestatud kasutatavale eluruumile, kompenseeritakse kuni 0,13 eurot korteriomandi 1 m² kohta kuus;
11) Olmejäätmete veotasu kuni 5 eurot üksi elava isiku ja kuni 2,50 eurot iga järgneva perekonnaliikme kohta kuus.

§ 3. Rakendussätted
(1) Tunnistada kehtetuks Narva Linnavolikogu 26.09.2013 määrus nr 23 „Eluasemekulude piirmäärade kehtestamine toimetulekutoetuse määramisel“.
(2) Määrus jõustub seadusega sätestatud korras ja rakendatakse alates 01.09.2022.a.






Vladimir Žavoronkov
Linnavolikogu esimees


























